
	בדוא"ל

	מבלי לפגוע בזכויות


לכבוד 
הפניקס חברה לביטוח בע"מ
באמצעות דוא"ל

ח"נ שלום רב,
					תאונה ביום 02/01/2023
					רכב נושא מ"ר 15-971-72
[bookmark: OLE_LINK1]			       הנפגעת: רחל סיונוב, ת.ז. 16385569
					מס' תביעה: 27/872/03683
											
הנני מייצג את מרשתי הנפגעת שבנדון והריני מתכבד לפנות אל כב' ולפרט כדלקמן:
1. בתאריך 2.1.23 בסביבות השעה 11:00 או בסמוך לכך, הרכב שבנדון אשר היה נהוג ע"י מר יורי קלינצ'ייב, התנגש בעץ ומרשתי נפגעה ונחבלה בגופה. (להלן: "התאונה").

רצ"ב אישור משטרה, מסומן "כנספח 1".

2. צוות מד"א וכונני הצלה הגיעו לזירת התאונה ומצאו את מרשתי עם חבלות בכל חלקי גופה עם דימום ברגלה השמאלית והיא הובהלה לבית החולים שיבא בתל השומר. לאחר קבלת טיפול רפואי ראשוני בבית החולים שיבא, בתל השומר, שוחררה מרשתי לביתה בהמלצה לנטילת משככי כאבים, המשך מעקב רפואי בקהילה ומנוחה.

3. מרשתי אשר המשיכה לסבול מכאבים והגבלה בתנועוות עמ"ש והגפיים, כמו גם מחולשה וקושי בביצוע פעולות יומיומיות טופלה במסגרת קופת החולים והוחלט להפנותה לביצוע טיפולי פיזיותרפיה והמשך טיפול תרופתי לשיכוך כאב.

4. בנוסף מאז התאונה סובלת מרשתי מכאבים בעצמות הפנים, בלסת, מירידה בשמיעה, עייפות וכאבים מפושטים והופנתה להמשך מעקב רפואי בתחומים הרלוונטיים.

5. מרשתי ביצעה טיפולי פיזיותרפיה אינטנסיביים לצורך שיפור טווחים והקניית כלים לתפקוד יומיומי כפי שהיה עובר לתאונה. בנוסף נוכח הכאבים העזים וההגבלה טופלה מרשתי באמצעות הזרקות.

6. לאחר סדרת טיפולים אינטנסיביים נותרה מרשתי עם כאבים והגבלה בתנועות עמוד השדרה והגפיים והוחלט להפנותה לביצוע טיפולים נוספים, בדיקת מיפוי עצמות והמשך טיפול שמרני ומעקב רפואי אורתופדי.



רצ"ב תעודות רפואיות, מסומנות "כנספח 2"

7. מחמת התאונה ותוצאותיה סובלת מרשתי מכאבים והגבלה בתנועות הצוואר והגב, מכאבים והגבלה בתנועות הגפיים, בדגש על הכתפיים והברכיים, מקושי בישיבה, עמידה והליכה ממושכות, מקושי בכיפוף והרמה, מירידה בשמיעה, מצב רוח ירוד, קשיי הירדמות, כאבים עזים היא נזקקת לקבלת טיפול רפואי ותיזקק לו גם בעתיד.

8. מאז התאונה ומחמת תוצאותיה הפכה מרשתי מאישה מבוגרת ועצמאית לאישה מבוגרת אשר סובלת מכאבים עזים, אשר מתקשה בביצוע פעולות יומיומיות ונזקקת לעזרת הזולת ותפקודים יומיומיים.

9. לאחר התאונה ומחמת תוצאותיה מתקשה מרשתי בניהול משק ביתה, היא נזקקת לעזרת הזולת ותיזקק לכך גם בעתיד.

10. מחמת פגיעותיה בעטיה של התאונה נזקקת מרשתי להוצאות בגין נסיעות מיוחדות ומוניות ותיזקק לכך גם בעתיד.

11. בנסיבות המתוארות לעיל, על מנת לייתר את הצורך בפניה לערכאות ומינוי מומחים רפואיים אהיה מוכן להמליץ בפני מרשתי על סילוק תביעתה תמורת פיצוי בסך 145,000 ₪ בתוספת שכ"ט עו"ד.

12. אודה עבור עמדתכם המהירה לסילוק התביעה מחוץ לכותלי בית המשפט.

רצ"ב יפוי כח וטופס וס"ר חתומים ע"י מרשתי.              

